b'\n_START_ARTICLE_\nPlan de afaceri\n_START_SECTION_\nPlanul de afaceri necesar finan\xc8\x9b\xc4\x83rii de la stat\n_START_PARAGRAPH_\nDe multe ori rolul unui plan de afaceri este \xc8\x99i de suport \xc3\xaen ob\xc8\x9binerea unei finan\xc8\x9b\xc4\x83ri. De la un investitor privat, de la o banc\xc4\x83 sau chiar de la statul rom\xc3\xa2n. Acesta din urm\xc4\x83, deruleaz\xc4\x83 o serie de programe de finan\xc8\x9bare nerambursabil\xc4\x83 destinate IMM-urilor din Rom\xc3\xa2nia, ob\xc8\x9binerea finan\xc8\x9b\xc4\x83rii fiind condi\xc8\x9bionat\xc4\x83 de realizarea unui plan de afaceri. Cele mai importante programe ce necesit\xc4\x83 un plan de afaceri sunt Programele SRL-D \xc8\x99i START.\n_START_SECTION_\nValoarea Planului de afaceri\n_START_PARAGRAPH_\nValoarea real\xc4\x83 a cre\xc4\x83rii unui plan de afaceri nu este de fiecare dat\xc4\x83 palpabilitatea produsului, adic\xc4\x83 aceea c\xc4\x83, la final, vei sim\xc8\x9bi produsul \xc3\xaen m\xc3\xa2n\xc4\x83. Adev\xc4\x83rata valoare este c\xc4\x83 necesit\xc4\x83 un proces de cercetare \xc8\x99i g\xc3\xa2ndire despre tipul de afacere pe care vrei s\xc4\x83-l faci, totul decurg\xc3\xa2nd \xc3\xaentr-un mod sistematic. \xc3\x8en timp ce scrii un plan de afaceri, vei studia, vei cerceta, te vei g\xc3\xa2ndi de mai multe ori \xc3\xaenainte s\xc4\x83-\xc8\x9bi r\xc4\x83spunzi la \xc3\xaentreb\xc4\x83ri, vei analiza orice idee \xc8\x99i c\xc3\xa2t de bun\xc4\x83 este ea pentru tine. Necesit\xc4\x83 timp acum, dar efectele viitoare sunt c\xc3\xa2t se poate de profitabile. Lipsa unui plan de afaceri te poate costa grav \xc3\xaen viitor \xc8\x99i duce chiar la falimentul afacerii._NEWLINE_Mai jos \xc3\xae\xc8\x9bi voi prezenta un model de plan de afaceri care te poate ajuta \xc3\xaen construc\xc8\x9bia propriului t\xc4\x83u plan de afaceri. Tot ceea ce tu trebuie s\xc4\x83 faci este s\xc4\x83 dezvol\xc8\x9bi fiecare capitol din cele de mai jos.\n_START_SECTION_\nO descriere general\xc4\x83 a afacerii\n_START_PARAGRAPH_\n\xc3\x8en 30 de cuvinte tu trebuie s\xc4\x83 explici \xc3\xaen ce tip de afacere vrei s\xc4\x83 intri \xc8\x99i care este rolul t\xc4\x83u \xc3\xaen ea.\n_START_SECTION_\nProduse \xc8\x99i servicii\n_START_PARAGRAPH_\nDescrie \xc3\xaen detaliu produsul sau serviciul pe care vrei s\xc4\x83 ajungi s\xc4\x83-l vinzi (detalii tehnice, desene, fotografii, brosuri de v\xc3\xa2nz\xc4\x83ri etc.)._NEWLINE_Care sunt factorii care \xc3\xae\xc8\x9bi vor oferi avantaje sau dezavantaje fa\xc8\x9b\xc4\x83 de competi\xc8\x9bie? Exemplele trebuie s\xc4\x83 con\xc8\x9bin\xc4\x83 niveluri de calitate, eviden\xc8\x9bierea unicita\xc8\x9bii sau m\xc4\x83rcii proprietarului._NEWLINE_Care este pre\xc8\x9bul produsului sau serviciului? Este gratis, sub form\xc4\x83 de leasing sau are un anumit nivel deja stabilit?\n_START_SECTION_\nPlan de marketing\n_START_PARAGRAPH_\nNu conteaz\xc4\x83 c\xc3\xa2t de bun este produsul sau serviciul oferit, o afacere nu poate reu\xc8\x99i f\xc4\x83r\xc4\x83 o strategie de marketing bine pus\xc4\x83 la punct. Aceasta etap\xc4\x83 \xc3\xaencepe cu o analiz\xc4\x83 sistematic\xc4\x83 a pie\xc8\x9bei. Este foarte periculos s\xc4\x83-\xc8\x9bi asumi faptul c\xc4\x83 deja \xc8\x99tii ce se \xc3\xaent\xc3\xa2mpl\xc4\x83 pe pia\xc8\x9b\xc4\x83 \xc8\x99i care sunt tendin\xc8\x9bele ei, f\xc4\x83r\xc4\x83 un studiu \xc3\xaen prealabil. _NEWLINE_Tu trebuie s\xc4\x83 faci acest studiu ca s\xc4\x83 fii sigur c\xc4\x83 te afli pe drumul cel bun. Utiliza\xc8\x9bi procesul de planificare a afacerii drept o oportunitate pentru a str\xc3\xa2nge date \xc8\x99i r\xc4\x83spunsuri la \xc3\xaentreb\xc4\x83ri. Timpul t\xc4\x83u va fi bine folosit.\n_START_SECTION_\nPlan opera\xc8\x9bional\n_START_PARAGRAPH_\nExplic\xc4\x83 foarte clar opera\xc8\x9biunile de zi cu zi ale afacerii. Vorbe\xc8\x99te despre loca\xc8\x9bie, echipamente, personal, mediul juridic, inventar, aprovizionare, politici de credit \xc8\x99i flux de numerar.\n_START_SECTION_\nManagement \xc8\x99i organizare\n_START_PARAGRAPH_\nCine va administra afacerea zi de zi? Ce experien\xc8\x9b\xc4\x83 are aceast\xc4\x83 persoan\xc4\x83 \xc8\x99i ce aduce nou afacerii? Ce calit\xc4\x83\xc8\x9bi speciale \xc8\x99i competitive are? Exist\xc4\x83 un plan de a continua afacerea dac\xc4\x83 aceast\xc4\x83 persoan\xc4\x83 este pierdut\xc4\x83?_NEWLINE_Dac\xc4\x83 ai mai mult de 10 angaja\xc8\x9bi, creeaz\xc4\x83 un tabel organiza\xc8\x9bional \xc3\xaen care s\xc4\x83 fie trecute o ierarhie a lor \xc8\x99i \xc3\xaen dreptul fiec\xc4\x83ruia pentru ce este responsabil._NEWLINE_Dac\xc4\x83 \xc3\xaentocme\xc8\x99ti acest plan pentru ob\xc8\x9binerea unui \xc3\xaemprumut sau pentru anumi\xc8\x9bi investitori este recomandat s\xc4\x83 treci \xc3\xaen plan angaja\xc8\x9bii cheie.\n_START_SECTION_\nDeclara\xc8\x9bie de venituri personale\n_START_PARAGRAPH_\nInclude \xc3\xaentr-un tabel pentru fiecare proprietar sau ac\xc8\x9bionar proprieta\xc8\x9bile active sau pasive, c\xc3\xa2t \xc8\x99i, capitalul net de\xc8\x9binut de ace\xc8\x99tia. Proprietarii vor aproviziona de multe ori din propriile lor rezerve afacerea, iar acest tabel te va ajuta pentru a vedea ce este dispobil \xc3\xaen anumite situatii. Bancherii \xc8\x99i investitorii, de cele mai multe ori, vor dori aceste informa\xc8\x9bii.\n_START_SECTION_\nCosturi pentru \xc3\xaenceputul afacerii\n_START_PARAGRAPH_\nVei avea foarte multe costuri de \xc3\xaenceput, chiar \xc3\xaenainte de a deschide afacerea. Este foarte important s\xc4\x83 estima\xc8\x9bi aceste costuri foarte exact, ca apoi s\xc4\x83 face\xc8\x9bi un plan de unde lua\xc8\x9bi suficient capital. Acest lucru constituie un proces de cercetare. Cu c\xc3\xa2t eforturile de cercetare sunt mai mari \xc8\x99i mai exacte, cu atat \xc8\x99ansele sunt mai mici ca s\xc4\x83 omite\xc8\x9bi anumi\xc8\x9bi factori esen\xc8\x9biali pentru \xc3\xaenceperea \xc8\x99i dezvoltarea afacerii.\n_START_SECTION_\nPlan financiar\n_START_PARAGRAPH_\nUn plan financiar const\xc4\x83 \xc3\xaentr-un plan pe 12 luni a previziunilor privind profitul \xc8\x99i pierderile, un plan pe patru ani a previziunilor privind profitul \xc8\x99i pierderile, un plan al fluxurilor de numerar, o foaie cu balanta activelor \xc8\x99i pasivelor, \xc8\x99i un calcul al punctului de rentabilitate.'